《八月二十三日早起》
元代·方回

不寐缘何事，无言试自思。
百年欹枕里，五夜倚楼时。
天下奇才少，人中间气谁。
洗心方见易，知道始能诗。
可用黄庭演，何劳素问医。
傥来縻尔爵，小事惄如饥。
栗里渊明菊，商山绮里芝。
乾坤万万古，达者姓名垂。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。